WHERE: Haenertsburg Spring Festival
Elke keer wat mens op 'n one/two nighter of 'n outride gaan, is daar 'n lekker storie om te vertel..
Harley 'moments' is nooit vervelig nie! Dit het ons weereens besef met Sondag, 2 Oktober 2016 se Breakfast Run na Haenertsburg. Ons was 4 motorfietse; Linda & Johann Liebenberg, Charmaine & Butch Martens, Bach & Kathleen Breytenbach en Hendrik Blignaut.
Oppad Haenertsburg toe kon ons die vars lug in asem, die brul van die motorfietse waardeer, die kleurvolle bloeisels en groen natuur bewonder. Die stres van die week se gejaag het vinnig verdwyn! Na 'n heerlike ligte ontbyt by Minki's het ons deur die Spring Festival se stalletjies gedrentel en geproe aan die gourmet bokmelkkaas, Litchi Likeur en ook die lekkerste Gin ontdek.
Van Haenertsburg af het ons 'n stop gemaak by die Pot & Plow vir 'n lekker drankie en knoffel focaccias. Oppad terug het ons vinnig met Moeder Natuur te doen gekry. HAEL! 'n Eerste vir die meeste van ons op die Harleys! Wat 'n belewenis! Eina! Hael is soos 'n sweep wat piets – oral oor. Lag en skree gelyk!! Benoude oomblikke! Ons is veilig daardeur en kan dit nou ook op ons "done IT" lysie sit. Weereens was dit 'n onvergeetlike tyd saam op ons Harley Davidson met HOG Limpopo Chapter.
Baie dankie Kathleen Breytenbach, ons kan elke woord be-aam!! Dit was 'n Ongelooflike Natuur Ervaring! Almal se groot Blou-kolle getuig daarvan!! ;-))